Bloom County

Bloom County var en populær amerikansk tegneserie lagd av Berke Breathed. Den gikk fra 8. desember 1980 til 6. august 1989.  Den tok for seg hendelser i politikk og kultur gjennom livet i en liten amerikansk by hvor barna hadde voksne personligheter (og vokabular) og hvor dyr kunne snakke. Den utviklet seg fra en serie som het The Academia Waltz, som Breathed lagde for studentavisa mens han studerte ved University of Texas. I Norge var den en biserie i bladet Larsons gale verden.

Hovedfigurer
Opus er en storneset pingvin med silde-avhengighet, som mistet kontakten med sin mor under Falklandskrigen.  Opprinnelig hadde han en mindre rolle i serien, men ble en favoritt, og seriens hovedperson. Det har også kommet to oppfølger-serier med Opus som hovedperson (Outland og Opus), tre barnebøker og en TV-spesial.
Milo Bloom er en ti år gammel avisjournalist, og antagelig den mest verdenskloke i gjengen. Milo var den opprinnelige hovedpersonen i Bloom County.
Steve Dallas er en tidligere medlem i en studentforening, mislykket praktiserende advokat, vil gjerne være kvinnebedårer, manager for bandet Billy and the Boingers (Deathtöngue), en levende legende og gruppas antagonist.  Han blir vanligvis alltid sett med en sigarett i munnen.
Bill the Cat er en stor stripete oransje katt.  Opprinnelig kom han inn som en parodi på seriefiguren Garfield, og sa lite bortsett fra sine karakteristiske tilbakemeldinger; "Ack" og "Pbthhh". Han har vært hovedperson i forskjellige hendelser  i serien. Han har vært kultleder ("Bhagwan Bill"), TV-predikant ("Fundamentally Oral Bill"), stadig tilbakevendende presidentkandidat (for National Radical Meadow Party), heavy-metal rockestjerne ("Wild Bill Catt") og i de to siste månedene av "Bloom County" fikk han via hjernekirurgi byttet hjernen sin med Donald Trumps. 
Michael Binkley eide opprinnelig Opus ("A boy and his penguin!").
Oliver Wendell Jones er en ung afroamerikansk hacker og dyktig vitenskapsmann, som blant annet har oppfunnet en mirakelkur som får håret til å gro. En gang prøvde han å få slutt på den kalde krigen ved å sette inn følgende overskrift på forsiden av Pravda, "Gorbatsjov Urges Disarmament: Total! Unilateral!", men en oversettingsfeil gjorde at det ble, "Gorbatsjov Sings Tractors: Turnip! Buttocks!" På grunn av sine mange datainnbrudd har han et forholdsvis langt kriminelt rulleblad.
Cutter John er rullestolbruker og Vietnamveteran, kjent for Star Trek-fantasier og demonstrasjoner mot krig.  Han var ikke en skjørtejeger som Steve Dallas, men var mer populær blant damene.  
Bobbi Harlow er den feministiske læreren til Milo og Binkley og gjenstand for romantiske tilnærminger fra både Steve og Cutter. Hun var bare en hovedfigur fram til 1983, da hun forsvant, for bare å dukke opp en gang senere i seriens senere år.
Hodge-Podge er en kaning som er bestevenn med Portnoy og Cutter John. Han er politisk konservativ og fanatisk i noen sammenhenger, samtidig som han er ekstremt likegyldig i forhold til de samme forholdene. Hodge-Podge er vanligvis på samme side som Portnoy, men er også uenig med ham noen ganger.  Han ble for eksempel med i Steve Dallas sitt heavy metal band selv om Portnoy sa det var dumt. Han sluttet også å snakke til Portnoy når Portnoy avslørte at han var et skogmurmeldyr. De ble senere venner igjen.  
Portnoy er et skogmurmeldyr, selv om rasen hans var et mysterium mesteparten av tiden som Bloom County gikk i avisene. Før avsløringen av at han var et skogmurmeldyr, ble han fremstilt som forskjellige typer gnagere.  Portnoy var uten sidestykke den mest grinete og bigotte figuren.

Bloom County bøker
Som mange andre populære tegneserier har Bloom County blitt trykt opp i forskjellige samlealbum og antologier. Fram til 2006 har serien blitt offisielt trykt opp i totalt elleve bøker, den første kom i 1983, og den siste i 2004.

Samlingene inneholder ikke alle stripene som har blitt laget. Mange av søndagsstripene har aldri blitt utgitt på nytt. Alle de daglige stripene har derimot blitt trykt på nytt i magasinet Comics Revue.

Ordinære samlealbum
Antologier med innhold fra tidligere samlealbum er uthevet.
Loose Tails (1983)
Toons For Our Times (1984)
Penguin Dreams and Stranger Things (1985)
Bloom County Babylon: Five Years of Basic Naughtiness (1986)
Billy and the Boingers Bootleg (1987)
Tales Too Ticklish to Tell (1988)
The Night of the Mary Kay Commandos (1989)
Happy Trails! (1990)
Classics of Western Literature (1990)

Andre opptrykk av serien
One Last Little Peek, 1980-1995: The Final Strips, the Special Hits, the Inside Tips (1995)
Opus: 25 Years of His Sunday Best (2004)

Eksterne lenker
 Berkeley Breatheds nettsted 

Kategori:Tegneserier fra USA